[{"text_idx": "#000000", "text": "Cwsg, y gweithgarwch hanfodol yna y mae ar bawb ei angen. Mae gan Storiel gasgliad hynod ddifyr o wrthrychau sy'n ymwneud a\u0302 chwsg, nad ydynt i'w gweld efo'i gilydd fel arfer. Bydd yma ddathliad clyd, lliwgar o gwiltiau clytwaith, carthenni traddodiadol, dillad nos, crud, poteli dw\u0302r poeth a hyd yn oed fodel o wely bocs traddodiadol, a wnaed yn y 19eg ganrif."}, {"text_idx": "#000002", "text": "Yn dathlu cyswllt diwylliannol mae arddangosfa o waith gan artistiaid o Fangor, Soest a Chwaer Ddinasoedd eraill yn nodi hanner canmlwyddiant gefeillio Dinas Bangor gyda Soest, yr Almaen. Mae gefeillio tref yn galluogi perthynas arbennig rhwng dwy gymuned, gan hybu dealltwriaeth o wahanol ddiwylliannau."}, {"text_idx": "#000003", "text": "Darluniau cyfoes mewn inc, print a phwyth o Fryniau Casia. Casgliad newydd o waith yn dilyn ymweliadau astudio pellach i\u2019r ardal gan gyfeirio at lythyrau gwreiddiol cenhadon dros y blynyddoedd."}, {"text_idx": "#000004", "text": "Cyfres o fapiau lliwgar cyfoes yn cofnodi pob ardal o Gymru; yn nodi trefydd, prif lonydd a chadwyni mynyddoedd."}, {"text_idx": "#000005", "text": "Ugeiniau o gychod bychain porslen yn cyfleu llif y llanw yn Nhraeth Mawr, Porthmadog, cyn i\u2019r Cob yn 1811 ddraenio\u2019r tir. Mae\u2019r gosodiad yma yn cynnig golygfa newydd, gan ddistyllu hanfod \u2018Llif\u2019 i ofod yr oriel yn Storiel."}, {"text_idx": "#000006", "text": "John Hedley ac Andrew Smith"}, {"text_idx": "#000007", "text": "Daw penllanw sgwrs barhaus dros nifer o flynyddoedd a\u0302 dau artist sy\u2019n ymwneud a\u0302 lliw at ei gilydd am y tro cyntaf. Mae'r gwaith newydd hwn yn dangos gwahanol safbwyntiau a dulliau\u2019r artistiaid. Mae gwaith Hedley yn haniaeth organig, sy'n ymateb i sia\u0302p, patrymau a graen y pren y mae\u2019n paentio arno. Mae rhythm, ailadrodd a natur ddigymell yn nodweddiadol o Smith, gan gyfuno cyflwr rhesymegol ac emosiynol y gwneud."}, {"text_idx": "#000008", "text": "Rhai o bosteri a gwaith celf chwedlonol a wnaed gan Stuart a Lois Neesham o argraffdy Enfys sy\u2019n rhoi cipolwg ar y si\u0302n gerddorol ym Mangor yn y 1970au."}, {"text_idx": "#000009", "text": "Arddangosfa ar thema agored yn dangos gwaith celf amryfal gyfrwng gan gynnwys paentio, argraffu, ffotograffiaeth, gwaith tecstil a ceramig. Cyfle i bleidleisio am eich hoff waith celf."}, {"text_idx": "#000010", "text": "Gwaith newydd yn cylchdroi o gwmpas thema ganolog o undod, yn chwilio am hanfod yr hyn sy'n ein cysylltu. Delweddau manwl, emosiynol yn defnyddio paent olew ar gynfas llyfn sy\u2019n archwilio\u2019r llinell rhwng peintio haniaethol ac estheteg gor-realydd ma\u0302n fanylion a goleuo dramatig; yn myfyrio ar bethau megis y golau symudol ar ddw\u0302r llifeiriol, neu ennyd dawel."}, {"text_idx": "#000011", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]